Hiram Bingham II

Hiram Bingham II, nado en Honolulu o 16 de agosto de 1831  e finado en Baltimore o 25 de outubro de 1908, foi un misioneiro protestante en Hawai e nas illas Gilbert.

 Traxectoria 
Bingham era o sexto fillo do misioneiro Hiram Bingham I (1789–1869) e Sybil Moseley Bingham (1792–1848).  Con dez anos, en 1840, seus pais enviárono aos Estados Unidos coas súas irmás Elizabeth Kaahumanu (1829–1899) e Lydia Bingham (1834–1915) para ir á escola. Estudou en Williston Seminary en Easthampton, Massachusetts e graduouse na Universidade Yale en 1853.

Bingham ordenouse ministro congregacionalista en New Haven, Connecticut o 9 de novembro de 1856. Tras casar a parella realizou a viaxe a Hawai e chegaron a Honolulu o 24 de abril de 1857 predicando o cristianismo enre os hawaianos e mais en varias comunidades das illas do océano Pacífico.

En 1865 volveu brevemente aos Estados Unidos e tras regresar foi ás illas Marquesas, pasou por Micronesia para se instalar en Honolulu en 1868. Bingham foi o primeiro en traducir a Biblia ao kiribiatiano, coa axuda de Moses KaureJohn Garrett (1993) Footsteps in the Sea: Christianity in Oceania to World War II Institute of Pacific Studies, p. 266, e nesa lingua escribiu varios libros de himnos, esexese e dicionarios, creando a lingua literaria kiribatianaCharles W. Forman (1992) Island Churches: Challenge and Change Institute of Pacific Studies, p. 75.
 Notas 

Categoría:Nados en 1831
Categoría:Finados en 1908
Categoría:Personalidades de Hawai
Categoría:Alumnos da Universidade Yale
Categoría:Nados en Honolulu, Hawai
Categoría:Pastores congregacionalistas
Categoría:Tradutores da Biblia
Categoría:Pastores protestantes dos Estados Unidos de América
Categoría:Escritores en lingua kiribatiana
Categoría:Estadounidenses de ascendencia inglesa
Categoría:Misioneiros